汪明荃

来自 吴语维基百科

汪明荃(Liza Wang 1947年8月28日—),青浦人,香港艺人。由于辣拉香港文艺界个崇高地位人称汪阿姐。佢曾经担任港区人大代表,也担任过八和会馆主席,现在是全国政协委员。

内容

[编辑] 简历

汪明荃个爷是青浦人,娘是崇明人。佢养辣拉崇明,乳名「小妹」,搭公公亲婆生活辣一道。

1956年秋天到香港去定居。因为欢喜表演,佢去应考丽的映声艺员训练班。千把个报名者只录取九个,佢就是其中一位。后首来,佢为仔让自家个演出更进一步,自费到日本去深造,第个辣拉当时来讲是一项创举。而佢学成转来,证明了佢个选择个正确性。

20世纪70年代是汪明荃最风光时期。当时不少重头剧侪是由佢担任主角,包括家喻户晓个《家变》。佢演个女强人骆琳,形象深入民心,佢也因此奠定仔电视剧一姐个地位。80年代,佢凭借电视剧《万水千山总是情》里向个热血爱国女学生形像并主唱插曲《勇敢的中国人》而赢得省港澳观众个爱戴。由于当时香港个人大代表并非由香港人自行推选,而是由广东省个代表提名推选,佢因此辣拉选举时被多人提名,并踏上了从政个道路。后首来,佢多次代表香港人向中央表达香港人个声音。

身为人大,佢辣拉选剧本更加审慎,为仔讲佢90年代开始转任政协,并渐渐淡出政坛,重新展开演艺事业。可惜人气已不及70年代恁介风光,拍出来个作品大多畀人家揶揄,汪明荃于是再次踏上政坛。1996年佢曾意图参选临时立法会选举,男朋友罗家英钝佢:「阿姐啊,汝去参选临立会呀?如果有人抬纸棺材畀你,汝哪恁对付?」结果佢一如意料之中落选了。

自此汪明荃又淡出政坛,重踏演艺事业。不过箇趟主攻粤剧,并成为香港粤剧界个头目。譬如辣拉2005年8月,汪明荃代表香港粤剧界与新光戏院个业主商讨续租,希望业主为仔香港粤剧个前途而准许新光戏院以目前个租金续租三年。会后,双方召开记者招待会。汪明荃辣拉记者会上,直指香港政府个各个局长嘴巴里向讲支持本地艺术发展,但对箇只事件一直不予理会,是只讲不做,末脚要民政局长何志平承诺增拨资源大搞。可见汪明荃辣拉粤剧界个影响力。

[编辑] 顶欢喜个……

颜色: 绿色、紫色

食物: 日本鱼生、京沪菜

国家: 中国

音乐: 各类

歌手: 芭芭拉史翠珊

演员: 柯德莉夏萍、梅丽史翠宝

电影: 乱世佳人 戏曲: 越剧、川剧、京剧、粤剧、黄梅戏

小说 : 金庸武侠小说

旅游地点: 日本、澳州、曼谷

[编辑] 主要作品列表

  • 《永恒的春天》 (饰演一位失明女子)
  • 《家变》 (饰演一位父亲突然失踪,而要独立承担家庭责任个商界女强人骆琳。佢个鲜明形像,特别是处事时个刚强果断,受当时香港人爱戴。)
  • 《书剑恩仇录》饰演 霍青桐
  • 《宝莲灯》
  • 《楚留香》
  • 《倚天屠龙记》 饰演 赵明 (旧版名称,即赵敏)
  • 《京华春梦》 饰演 贺燕秋(金振西(刘松仁饰)个初恋情人、一个热血爱国个女学生)
  • 《千王之王》
  • 《千王群英会》

[编辑] 外部链接

别样闲话版本